འོས་མཚམས་ཀྱིས་བསམ་ཚུལ་འདི་ལག་ལེན་བསྟར་རྒྱུའི་ཆེད༌།བོད་མི་རིགས་འདི་རྒྱ་ནག་མི་དམངས་སྤྱི་མཐུན་རྒྱལ་ཁབ་ཀྱི་རང་སྐྱོང་ལྗོངས་དང་ཞིང་ཆེན་མང་པོའི་ནང་བོད་རང་སྐྱོང་ལྗོངས་དང༌།མཚོ་སྔོན།ཟི་ཁྲོན།ཀན་སུའུ།ཡུན་ནན་བཅས་ནང་དུམ་བུར་བགོས་པའི་རང་སྐྱོང་ཁུལ་དང་རང་སྐྱོང་རྫོང་ཞེས་པ་ཁག་བཅོ་ལྔ་ཁ་ཕྲལ་དུམ་བུ་མང་པོ་བགོས་དགོས་དོན་མེད།གལ་ཏེ་བོད་མི་རྣམས་ལ་རང་སྐྱོང་ལྗོངས་གཅིག་གི་ནང་འཛིན་སྐྱོང་བྱེད་ཐུབ་པ་ཡིན་ན།རྒྱ་ནག་དབུས་གཞུང་དང་རང་སྐྱོང་ལྗོངས་གཉིས་འབྲེལ་བ་བྱེད་བདེ་བ་མ་ཟད།བོད་མིའི་ཐུན་མོང་གི་ངོ་བོ་དང༌།ལེགས་བྱང༌།ནང་དོན་རིག་པའི་སྲོལ་རྒྱུན་བཅས་པ་སྲུང་སྐྱོབ་དར་སྤེལ་གཏོང་རྒྱུ་རིམ་པ་མང་པོ་བརྒྱུད་མི་དགོས་པར་གཅིག་གྱུར་ངང་དུས་གཅིག་ལ་ལག་ལེན་བསྟར་ཐུབ་པ་རེད།དེ་ལྟར་འབྱུང་ཚེ་བོད་མི་རིགས་དང་མི་རིགས་གཞན།དེ་བཞིན་རྒྱ་ནག་མི་དམངསསྤྱི་མཐུན་རྒྱལ་ཁབ་དང་བརྩེ་གདུང་ཐོག་གི་འཆམ་མཐུན་ཡོང་ཐུབ།